«Manchester Siti» klubi «Selta»dan Nolitoni transfer qilganini tasdiqladi. «Shaharliklar» klubi rasmiy saytida ma’lum qilinishicha, ispaniyalik 29 yoshli futbolchi bilan 4 yillik shartnoma imzolangan. Nolitoning transferi qiymati 13,8 mln funt (16,5 mln yevro) bo‘ldi. Aynan shuncha miqdor uning «Selta» bilan shartnomasida tovon puli sifatida ko‘rsatilgandi. Futbolchi yangi jamoasida yiliga 4 mln yevro maosh oladi. O‘tgan mavsumda Nolito Ispaniya chempionatining 29 o‘yinida maydonga tushib, 12 gol urgan va 7ta golli uzatma muallifi bo‘lgan. Manba: Tribuna.uz